Forsvarets operative hovedkvarter

Forsvarets operative hovedkvarter (FOH) er det norske Forsvarets fellesoperative hovedkvarter og har ansvaret for å lede og samordne alle nasjonale og internasjonale militære operasjoner. Sjef for FOH er forsvarssjefens fremste rådgiver innen operative spørsmål.

FOH holder til på Reitan på Løding ca. 25 km fra Bodø sentrum, og overtok blant annet sine oppgaver fra Fellesoperativt hovedkvarter som holdt til i Stavanger, da dette ble lagt ned 1. august 2009. FOH utfører også oppgavene til den tidligere Landsdelskommando Nord-Norge.https://www.forsvarsforeningen.no/norges-forsvar/norges-forsvar-1-2020/10-ar-med-forsvarets-operative-hovedkvarter/

Det meste av det moderne hovedkvarteret ligger i fjellanlegget som ble bygd på 1960-tallet og senere utvidet. I tillegg til FOH huser fjellanlegget personell fra Cyberforsvaret CTO og Forsvarsbygg. Omtrent 500 ansatte og 50 vernepliktige har sin arbeidsplass på Reitan. FOH har også en satellittleir nær Bodø Sentrum med navn Bodin Leir som huser diverse personell for Reitan og Bodø Hovedflystasjon.

 Ansvarsområde
FOH har ansvar for å holde øye med de norske havområdene og norsk luftrom for å oppnå best mulig situasjonsforståelse. Videre har FOH ansvar for å hevde norsk suverenitet, utøve nasjonal myndighet og være til stede under eventuelle kriser.

FOH skal også støtte det sivile samfunnet og planlegge og lede militære øvelser. FOH skal kontrollere og støtte norske internasjonale operasjoner.

Sjef for FOH
 2009–2011: generalløytnant Bernt Iver Ferdinand Brovold (Hæren)
 2011–2013: viseadmiral Haakon Bruun-Hansen (Sjøforsvaret)
 2013–2015: generalløytnant Morten Haga Lunde (Luftforsvaret)
 2015–2021: generalløytnant Rune Jakobsen (Hæren)
 2021- 2023: generalløytnant Yngve Odlo (Hæren)https://forsvaretsforum.no/forsvarets-operative-hovedkvarter-yngve-odlo/forsvarets-operative-hovedkvarter-har-fatt-ny-sjef/180091
 2023-dd: viseadmiral  Rune Andersen (Sjøforsvaret)

Se også
 Nasjonalt landoperasjonssenter

 Referanser 

Eksterne lenker
 Forsvarets operative hovedkvarter, hjemmeside
 - Ny sjef for militære operasjoner (Forsvaret.no)
 - Bodø har mottatt den nye sjefen ved Forsvarets operative hovedkvarter (FOH) (Bodokommune.no)
 – Ny sjef for militæret (Nrk.no)Kategori:Norges forsvar
 - Reitan (forsvaret.no)

Kategori:Militære staber og ledelseselementer
Kategori:Etableringer i 2009
Kategori:Forsvaret i Bodø
Kategori:Forsvaret i Nordland
Kategori:Militære installasjoner i Nordland